**Enigma Timpului**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Enigma Timpului

Mă uit la timpul care zboară

Pe pânza vremii lăsând scris

Doar c-amintirea... unui vis -

Ce poartă-n sunet de vioară

Melancolii din viaţa amară,

Pierzându-se-n eternu-abis.

Mă uit la timpul care trece

Ducând cu el spre veşnicii

Atât de multe... nostalgii -

Ce de gândeşti te lasă rece,

Privind toate ce se petrece

’Ncotro te duci, de unde vii.

Mă uit la timpul ce nici când

El nu s-o-ntoarce niciodată

Din calea sa nestrămutată,

Căci hotărît, e doar un rând

Prin viaţa aceasta el trecând,

Să-şi pună pecetea marcată.

Mă uit la timpul ce se duce

Chemat de forţa creatoare,

Grăbind sfârşitul ce se pare

Că viaţa cea de veci aduce

Prin Jertfa sacră de la cruce,

A Domnului scumpă salvare.

Flavius Laurian Duverna